Врз основа на членот 36 став 1 точка 15 од Законот за локална самоуправа („Службен весник на Република Македонија“ бр.5/2002 и „Службен весник на Република Северна Македонија“ бр.202/2024), Советот на Општина Кочани на седницата одржана на 22.12.2025 година, донесе 


ЛОКАЛЕН АКЦИСКИ ПЛАН
за еднакви можности на жените и мажите за 2026 година


Увод

I.

Воспоставувањето еднакви можности е грижа на целото општество и претставува отстранување на пречките и создавање услови за остварување потполна еднаквост меѓу жените и мажите. Единицата на локалната самоуправа е еден од општествените субјекти што учествува во воспоставување на еднаквите можности и еднаквиот третман на жените и мажите.

Oбезбедување еднакви можности за мажите и жените, согласно Законот значи воведување еднакво учество на жените и мажите во сите области од јавниот и приватниот сектор, еднаков статус и третман во остварувањето на сите права и во развојот на нивните индивидуални потенцијали преку кои тие придонесуваат во општествениот развој, како и еднакви придобивки од резултатите произлезени од тој развој.

Локалниот акциски план за еднакви можности на жените и мажите на Општина Кочани за 2024 година се заснова на домашната легислатива – актуелните национални и локални стратешки и плански документи, како и на меѓународни правни стандарди кои се однесуваат на унапредување на родовата еднаквост во сите области и на сите нивоа на општественото живеење:
· Закон за еднакви можности на жените и мажите
· Закон за спречување и заштита од дискриминација
· Закон за спречување и заштита од насилство врз жените и семејно насилство 
· Националната стратегија за родова еднаквост, 2022 – 2027 година
· Стратегија за развој на женското претприемништво во Република Македонија (2019 – 2023)
· Националната стратегија за млади, 2016 – 2025 
· Национална стратегија за унапредување на менталното здравје, 2018 – 2025
· Европска повелба за рамноправност на мажите и жените на локално ниво
· Агенда за одржлив развој 2030, Цели за одржлив развој.

Локалниот акциски план за еднакви можности на жените и мажите ја одразува меѓусекторска соработка, како во рамките на организациските единици (сектори, одделенија) во Општина Кочани, така и пошироко, со локалните установи и подрачните единици на министерствата, граѓанските здруженија и др. 
 






Локалниот акциски план за еднакви можности на жените и мажите за 2025 година во Општина Кочани се базира на потребите на граѓаните изразени/искажани на: јавни расправи, реализирани средби со фокус-групи, трибини; јавни повици за учество во креирањето на Буџетот на Општина Кочани со предлог-проекти; реализација на проекти и акции врз основа на потпишани меморандуми на различни нивоа на соработка. Планираните активности за 2025 година во Локалниот акциски план за еднакви можности на жените и мажите произлегуваат и од статистиката разделена по пол којашто се однесува на граѓаните и граѓанките, жители на Општина Кочани, достапна на Државниот завод за статистика и примена од различни институции, согласно Законот за еднакви можности на жените и мажите.   

Мерки за остварување на принципот на еднакви можности на жените и мажите
 
За остварување на принципот на еднакви можности за жените и мажите, Законот предвидува две групи мерки: основни и посебни. 

Посебните мерки се усвојуваат и од страна на единиците на локалната самоуправа, тие се: позитивни, охрабрувачки и програмски мерки.

1. Позитивните мерки се однесуваат на воспоставување еднаква застапеност на мажите и жените во јавниот и политичкиот живот на државата и во тој правец предвидуваат приоритет на соодветниот пол сè до воспоставувањето еднакво учество на мажите и жените. Ваквата мерка се однесува на сите нивоа на власт, вклучувајќи ја и локалната, сите јавни установи и служби, политичките функции, комисии и одбори. 
2. Охрабрувачките мерки предвидуваат различни активности кои треба да ги поттикнат слободите и напорите за елиминирање на нееднаквата застапеност, односно нееднаквиот третман. 
3. Програмските мерки се насочени кон подигање на свеста со цел да се поттикне воведувањето и унапредувањето на принципот на еднакви можности на мажите и жените.

Активности и финансиски импликации: 



	Табеларен приказ на оперативните мерки и активности

	Стратешка цел 1[footnoteRef:1]: Градење ефективен и ефикасен систем на родова еднаквост на локално ниво [1:  Целите се во согласност со Националната стратегија за родова еднаквост, 2022 – 2027] 


	Специфична цел 1.1. Воспоставување ефикасен систем за следење на состојбата со еднаквите можности на локално ниво

	
	Активност

	Време на реализација
	Буџет -
денари
	Извори на финансирање
	Одговорни за имплементација/партнери
	Индикатори

	1.
	
Креиерање на дата база на податоци
	
Во текот на целата година
	
Нема финансиски импликации
	
Човечки ресурси од Општина Кочани
	
Општина Кочани
Други институции

	
Креирана дата база, со генерирана родова статистика 

	4.
	
Обуки за внесување на  родовата перспектива и родово одговорно буџетирање во локалната средина
	
Во текот на целата календарска година
	
Нема финансиски импликации
	
UN Women
ЗЕЛС
Граѓански организации
	
UN Women[footnoteRef:2] [2:  Општина Кочани е вклучена во реализацијата на проектот Промоција на родово одговорни политики и буџети во Југоисточна Европа: кон транспарентно, инклузивно и отчетно управување во Република Северна Македонија на UN Women] 

ЗЕЛС
Општина Кочани 

	
2  обуки за јакнење на капацитетите на членови на КЕМ, Советот на Општина Кочани и Интерсекторска група
20 учесници и учеснички во обуките 


	Стратешка цел 2: Подобрување на положбата на жените во сите области на јавниот и на приватниот живот

	Специфична цел 2.1. Зајакнати механизми за заштита на животната средина и креирање родово одговорни политики за климатски промени 

	2.
	
а) Акции за пошумување; 
б) Поставување паркинзи за велосипеди на јавни локации; 
в) Организирање настани и едукации за користење незагадувачки превозни средства;
г) Други активности за заштита на животната средина


	
Во текот на целата календарска година
	
Буџетски средства планирани во општинските  програмите за сообраќај и за на животна средина
	
Буџет на Општина Кочани
	
а) Општина Кочани; Одделение за комунални дејности;  
б)  Општина Кочани; Сектор за уредување на градежно земјиште;
б)  Општина Кочани;  
ОСБСП Кочани;  
Граѓански организации; 
Основни и средни општински училишта
	
а) 3  пошумени локации;   б) 3 нови паркинзи за велосипеди на јавни места;
в) 2 реализирани настана, 200 учесници и учеснички во настаните  

	 Специфична цел 2.2.  Унапредување на родовата еднаквост во спортот

	2.
	
Финансиска поддршка за женски спортски клубови и за спортистки
	
Во текот на целата календарска година
	
50.000 
	
Буџет на Општина Кочани
	
Општина Кочани –
Одделение за јавни дејности;  
Граѓански организации, 
Спортски клубови
	
Удел од Буџетот на Општина Кочани за финансирање на  женски спортски клубови и за спортистки;
10 спортски клубови (машки и женски), финансирани од општинскиот буџет

	
	
Соорганизирање на Меморијалниот шаховски турнир „Тодор Милосиев-Тошо“

	
Април/мај 2025
	 
30.000 
	
Буџет на Општина Кочани
	
Шаховски клуб „Кочани“
	
Удел од Буџетот на Општина Кочани за финансирање на турнирот;
 30 учесници (жени-мажи; девојчиња-момчиња) на шаховскиот турнир;
6  наградени учесници  (жени-мажи; девојчиња-момчиња)


	Специфична цел 2.3. Унапредување на родовата еднаквост во културата

	2.
	
а)  Настани на уметници од Кочани со постигнати резултати / реализирани проекти од областа на културата 


	
Во текот на целата календарска година
	
60.000 
	
Буџет на Општина Кочани
	
Општина Кочани –
Одделение за јавни дејности;  
Граѓански организации,
ОМУ „Ристо Јуруков“ – Кочани;
ЈОУБ „Искра“ – Кочани,
НУЦК „Бели мугри“ – Кочани 

	
Организирани концерт/промоција на литературни дела/ликовна изложба  на авотри / уметници и 
– 4 учесници на концерт; 2 автори на литературни дела / 7 ликовни уметници
– Каталози/програми  за настаните

	Специфична цел 2.4. Унапредување на менталното и физичкото здравје на мажите и жените

	2.
	
Рекреативно-едукативни Настани за подигање на свеста за грижа за физичкото и менталното здравје

„Пешачењето е здравје“; Планинарски марш „Стамен Каровски“

	
Во текот на целата календарска година
	
60.000 
	
Буџет на Општина Кочани
	
Општина Кочани; 
Стручни лица од соодветните области;
Граѓански здруженија;
Планинарски и спортско-рекреативни клубови

	
Организирани  едукативни настани (предавање) за  подигање на свеста за грижа за физичкото и менталното здравје

Вклучени 50-ина учесници во  рекреативно-едукативните настаните за подигање на свеста за грижа за физичкото и менталното здравје


	
	
Психотерапевтски работилници за заздравување на лица (жени/мажи, девојчиња/момчиња) по потрепени загуби или стекнати повреди


	
Во текот на целата календарската година
	·  
70.000
	
Буџет на Општина Кочани, 
Граѓанска организација,
Психотерапевтски центри и асоцијации
	
Општина Кочани, 
Граѓанска организација,

Центар за ментално здравје – Црвен крст - Кочани
 Психотерапевтски  асоцијации

Стручни лица- психолози, психотерапевти
	
Реализирани часови со  учесниците / учесничките во работилницата;

Број на учеснички и ментори/ки во работилницата 


	
	
Арт-терапија работилница за изработка на ракотворби, (сувенири и уметнички дела) од жени/мажи, девојчиња/момчиња по потрепени загуби или стекнати повреди
 
	
Во текот на целата календарската година
	·  
70.000
	
Буџет на Општина Кочани, 
Граѓанска организација
	
Општина Кочани, 
Граѓанска организација

	
Реализирани часови со учесничките во работилницата;
Број на учеснички и ментори/ки во Ракотворницата;
Број на учеснички со стекнати нови ракотоворни вештини;
Број на жени/мажи, девојчиња/момчиња, за кои арт-терапијата претставувала лек
 

	Специфична цел 2.5. Подобрување на пристапот до социјалните услуги за жените и за мажите

	2.
	
Општински мерки за социјално ранливите категории граѓанки и граѓани;

Одржливост на воспоставениот систем за услуги за нега во домот
 
	
Во текот на целата календарска година
	
Буџетски средства планирани  од Програмата за социјална, детска и здравствена заштита на Општина Кочани

	
Буџет на Општина Кочани,
МТСП,
Меѓународни здруженија

	
Општина Кочани;
МТСП 
Граѓански здруженија;

	
7 постоечки општински мерки за социјално ранливите категории граѓанки и граѓани;
400 корисници на  општински мерки за  социјално ранливите категории граѓанки и граѓани 
15 ангажирани лица и 100-ина корисници на услуги од проектите од програмата Општинско-корисна работа;
30 лица ангажирани во проектот „Подвижност“;  50-ина корисници и кориснички  на услуги за нега во домот во микрорегионот каде што се спроведува проектот 


	Специфична цел 2.6. Подобрување на пристапот на јавните површини на територијата на Општина Кочани и на објекти во сопственост на Општина Кочани 

	2.
	
Идентификување на јавните институции непристапни за лицата со инвалидитет; 

Иницијативи за отстранување на непристапноста кај локалните институции кај кои е идентификувана таквата состојба; 

Адаптација на јавни површини и објекти во сопственост на Општина Кочани за пристапност за лицата со инвалидитет


	
Во текот на целата календарска година
	
Буџетски средства поврзани со Програмата за уредување на градежно земјиште 


	
Буџет на Општина Кочани;

	
Општина Кочани
Сектор за уредување на градежно земјиште

	
Број на јавни институции непристапни за лицата со инвалидитет:
Број на поднесоци до локални институции за отстранување на непристапноста за лицата со инвалидитет;

Број на градежни интервенции и број на објекти каде што е интервенирано на  отстранување на непристапноста за лицата со инвалидитет 
 

	Стратешка цел 3: Сузбивање на родовите стереотипи и градење култура на ненасилство и недискриминација

	Специфична цел 3.1. Ненасилство и недискриминација во образовните институции

	2.
	
Едукативни работилници и трибини за препознавање и надминување на врсничкото насилство
	
Во текот на целата календарска година
	
30.000 
	
Буџет на Општина Кочани

	
Општина Кочани –
Одделение за јавни дејности;  
основни и средни училишта од Кочани
	
Изготвен протокол за безбедни училишта, односно за пријавување меѓуврсничко насилство;
Обучени врснички едукатори и ученици за  протокол за пријавување на жртви на меѓуврсничко насилство;
Одржани работилници со основци и средношколци


	3.
	
Информативни, едукативни активности, кампањи за препознавање и за зајакната свест против родово базирано и семејно насилство  
	
Во текот на целата календарска година
	
50 000 
	
Буџет на Општина Кочани 
	
Општина Кочани, 
Граѓански здруженија, 
ЈМУ Центар за социјални работи – Кочани

ОВР – Кочани
	
Одржани информативни и едукативни настани (предавање, трибини); 
Број на информирани жители за зајакната свест против родово базирано и семејно насилство;
Број на летоци/видеа со  информативно-едукативна содржина против родово базирано и семејно насилство   


	          8.
	
Спроведување на други видови законски мерки за воспоставување еднакви можности на жените и мажите 
	
Во текот на целата календарска година
	
60. 000 
	
Буџет на Општина Кочани, Џ10
	
Општина Кочани
	
Реализација на  препораки/анализи/ студии, произлезени од граѓански и иницијативи на членови на Советот на Општина Кочани,  во насока на спроведување
целите и задачите произлезени од ЗЕМ и Националната стратегија  за родова еднаквост

	
	
	
	
Вкупно: 480.000 денари
	
	
	



           
II.

	Локалниот акциски план  влегува во сила осмиот ден од денот на објавувањето во „Службен гласник на Општина Кочани“.

Бр.09- 1807/1                                                       Претседател
22.12.2025 година                                на Советот на Општина Кочани,
К о ч а н и                                                       Александар Андов

